ΟΔΗΓΙΑ 93/69/ΕΟΚ ΤΗΣ ΕΠΙΤΡΟΠΗΣ της 23ης Ιουλίου 1993 περί προσαρμογής στην τεχνική πρόοδο της οδηγίας 76/116/ΕΟΚ του Συμβουλίου περί προσεγγίσεως των νομοθεσιών των κρατών μελών περί λιπασμάτων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 76/116/ΕΟΚ του Συμβουλίου της 18ης Δεκεμβρίου 1976 περί προσεγγίσεως των νομοθεσιών των κρατών μελών περί λιπασμάτων (1), όπως τροποποιήθηκε τελευταία από την οδηγία 89/530/ΕΟΚ (2), και ιδίως το άρθρο 9 παράγραφος 1,

Εκτιμώντας:

ότι το άρθρο 8Α της συνθήκης προβλέπει ένα χώρο χωρίς εσωτερικά σύνορα, εντός του οποίου εξασφαλίζεται η ελεύθερη κυκλοφορία των εμπορευμάτων, των προσώπων, των υπηρεσιών και των κεφαλαίων-

ότι, με την οδηγία 76/116/ΕΟΚ, έχουν καθοριστεί οι κανόνες για την εμπορία των λιπασμάτων τύπου ΕΟΚ-

ότι είναι σκόπιμο να προστεθούν νέα λιπάσματα στο παράρτημα Ι της οδηγίας 76/116/ΕΟΚ, ώστε να καταστεί δυνατόν να λάβουν την ένδειξη "λίπασμα ΕΟΚ"- ότι οι οδηγίες 89/284/ΕΟΚ του Συμβουλίου (3) και 89/530/ΕΟΚ που συμπληρώνουν και τροποποιούν την οδηγία 76/116/ΕΟΚ, διαθέτουν ιδιαίτερα παραρτήματα που δεν έχουν ενσωματωθεί στο παράρτημα Ι της οδηγίας 76/116/ΕΟΚ και ότι, ως εκ τούτου, το παράρτημα Ι της οδηγίας 76/116/ΕΟΚ πρέπει να αναδιαρθρωθεί με σκοπό τη σαφέστερη ανάγνωση και κατανόησή του-

ότι, δεδομένης της εμβέλειας και των αποτελεσμάτων της προτεινόμενης ενέργειας, τα κοινοτικά μέτρα που προβλέπονται από την παρούσα οδηγία είναι απολύτως αναγκαία για την υλοποίηση των καθορισθέντων στόχων- ότι οι εν λόγω στόχοι δεν μπορούν να επιτευχθούν από τα κράτη μέλη σε μεμονωμένη βάση- ότι, εξάλλου, η επίτευξή τους σε κοινοτική βάση προβλέπεται ήδη από την οδηγία 76/116/ΕΟΚ-

ότι τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής για την προσαρμογή στην τεχνική πρόοδο των οδηγιών που αποβλέπουν στην εξάλειψη των τεχνικών εμποδίων στις συναλλαγές του τομέα των λιπασμάτων,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Το παράρτημα Ι της οδηγίας 76/116/ΕΟΚ τροποποιείται ως εξής:

α) στο μέρος Α σημείο 1 προστίθενται τα απλά αζωτούχα λιπάσματα που εμφαίνονται στο παράρτημα Ι της παρούσας οδηγίας-

β) στο μέρος Β προστίθενται τα σύνθετα λιπάσματα που εμφαίνονται στο παράρτημα ΙΙ της παρούσας οδηγίας-

γ) στο μέρος Γ σημείο 1 προστίθεται το υγρό λίπασμα που εμφαίνεται στο παράρτημα ΙΙΙ της παρούσας οδηγίας.

Άρθρο 2

1. Το παράρτημα Ι της οδηγίας 89/284/ΕΟΚ καθίσταται μέρος Δ του παραρτήματος Ι της οδηγίας 76/116/ΕΟΚ με τίτλο "Λιπάσματα, δευτερεύοντα στοιχεία".

2. Το λίπασμα που εμφαίνεται στο παράρτημα IV της παρούσας οδηγίας προστίθεται στο παράρτημα Ι μέρος Δ της οδηγίας 76/116/ΕΟΚ.

Άρθρο 3

1. Το παράρτημα Ι της οδηγίας 89/530/ΕΟΚ καθίσταται μέρος Ε του παραρτήματος Ι της οδηγίας 76/116/ΕΟΚ με τίτλο "Λιπάσματα, ιχνοστοιχεία".

2. Το κεφάλαιο Α του μέρους Ε του παραρτήματος Ι της οδηγίας 76/116/ΕΟΚ αντικαθίσταται από το παράρτημα V της παρούσας οδηγίας.

Άρθρο 4

1. Τα κράτη μέλη θεσπίζουν και δημοσιεύουν τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο στις 30 Απριλίου 1994. Ενημερώνουν αμέσως την Επιτροπή σχετικά.

Όταν τα κράτη μέλη θεσπίζουν τις εν λόγω διατάξεις, αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής αποφασίζεται από τα κράτη μέλη.

2. Τα κράτη μέλη εφαρμόζουν τις διατάξεις της παραγράφου 1 από την 1η Μαΐου 1994.

Άρθρο 5

Η παρούσα οδηγία απευθύνεται στα κράτη μέλη.

Βρυξέλλες, 23 Ιουλίου 1993.

Για την Επιτροπή

Martin BANGEMANN

Αντιπρόεδρος

(1) ΕΕ αριθ. L 24 της 30. 1. 1976, σ. 21.

(2) ΕΕ αριθ. L 281 της 30. 9. 1989, σ. 116.

(3) ΕΕ αριθ. L 111 της 22. 4. 1989, σ. 34.

ΠΑΡΑΡΤΗΜΑ I

ΠΑΡΑΡΤΗΜΑ Ι Α. ΑΠΛΑ ΛΙΠΑΣΜΑΤΑ 1. ΑΖΩΤΟΥΧΑ ΛΙΠΑΣΜΑΤΑ

/* ΠΙΝΑΚΕΣ: δείτε Ε.Ε. */

(1) Σε κάθε συσκευασία ή στα έγγραφα που συνοδεύουν μια παράδοση χύδην πρέπει να περιλαμβάνονται όσο το δυνατόν πληρέστερες ενδείξεις χρήσεως. Τα στοιχεία αυτά πρέπει να παρέχουν, ιδίως, τη δυνατότητα στο χρήστη να προσδιορίζει τη χρονική περίοδο χρήσης και τη δοσολογία σε σχέση με την καλλιέργεια για την οποία προορίζεται το λίπασμα.

ΠΑΡΑΡΤΗΜΑ II

ΠΑΡΑΡΤΗΜΑ Ι Β. ΚΑΤΑΛΟΓΟΣ ΤΥΠΩΝ ΣΥΝΘΕΤΩΝ ΛΙΠΑΣΜΑΤΩΝ 1. ΛΙΠΑΣΜΑΤΑ NPK

/* ΠΙΝΑΚΕΣ: δείτε Ε.Ε. */

2. ΛΙΠΑΣΜΑΤΑ NP

/* ΠΙΝΑΚΕΣ: δείτε Ε.Ε. */

3. ΛΙΠΑΣΜΑΤΑ NK

/* ΠΙΝΑΚΕΣ: δείτε Ε.Ε. */

ΠΑΡΑΡΤΗΜΑ ΙΙΙ

ΠΑΡΑΡΤΗΜΑ Ι Γ. ΡΕΥΣΤΑ ΛΙΠΑΣΜΑΤΑ 1. ΑΠΛΑ ΡΕΥΣΤΑ ΛΙΠΑΣΜΑΤΑ

/* ΠΙΝΑΚΕΣ: δείτε Ε.Ε. */

ΠΑΡΑΡΤΗΜΑ IV

ΠΑΡΑΡΤΗΜΑ I Δ. ΛΙΠΑΣΜΑΤΑ, ΔΕΥΤΕΡΕΥΟΝΤΑ ΣΤΟΙΧΕΙΑ

/* ΠΙΝΑΚΕΣ: δείτε Ε.Ε. */

ΠΑΡΑΡΤΗΜΑ V

ΠΑΡΑΡΤΗΜΑ Ι E Επεξηγηματική σημείωση: οι σημειώσεις που ακολουθούν ισχύουν για το σύνολο του μέρους Ε.

Σημείωση 1: Ο χαρακτηρισμός ενός χηλικού συμπλεκτικού παράγοντα μπορεί να γίνει με τη χρήση των αρχικών της ονομασίας του όπως αναφέρονται στο κεφάλαιο Ε.

Σημείωση 2: Αν το προϊόν δεν αφήνει στερεό υπόλειμμα μετά τη διάλυσή του, μπορεί να χαρακτηριστεί "για διάλυση".

Σημείωση 3: Όταν ένα ιχνοστοιχείο είναι υπό μορφή χηλικού σύμπλοκου, πρέπει να αναφέρεται η περιοχή του pH στην οποία το συμπλοκοποιημένο μέρος παρουσιάζει καλή σταθερότητα.

ΚΕΦΑΛΑΙΟ Α ΛΙΠΑΣΜΑΤΑ ΓΙΑ ΤΑ ΟΠΟΙΑ ΔΗΛΩΝΕΤΑΙ ΕΝΑ ΜΟΝΟ ΙΧΝΟΣΤΟΙΧΕΙΟ

/* ΠΙΝΑΚΕΣ: δείτε Ε.Ε. */